Det danske U21-landshold er netop blevet udtaget, og her er AaB's 19-årige angriber Søren Tengstedt med for første gang. Det skriver bold.dk. U21-landsholdet møder i midten af november Ukraine og Malta i EM-kvalifikationen, og til de kampe har U21-landstræner Albert Capellas netop offentliggjort sin trup. Den spanske træner har foretaget få ændringer i sin trup, hvor Esbjerg-midtbanen Jacob Lungi Sørensen er tilbage i truppen, mens AaBs Søren Tengstedt for første gang er med i truppen. - Vi har fulgt Søren og kender ham. Han kan spille flere positioner i offensiven, og nu får han chancen. Vi tror på, at han i fremtiden kan hjælpe os, siger Capellas til bold.dk. Søren Tengstedt har ikke tidligere spillet ungdomslandskampe for Danmark. Danmark møder på udebane Ukraine fredag 15. november, mens Malta venter hjemme d. 19. november.

Opsummering:
AaB's 19-årige angriber Søren Tengstedt er med for første gang til det danske U21-landshold.